રાજકોટ: રોયલપાર્ક સ્થાનકવાસી જૈન મોટા સંઘ સી.એમ.પૌષધશાળા, ઓમાનવાળા ઉપાશ્રયનાં આંગણે સુશાંતમુનિ મહારાજ, નમ્રમુનિ મહારાજના સાંનિધ્યમાં આજે રવિવારે 75 સંત-સતીજીઓએ સમૂહ ચાતુર્માસમાં મંગલ પ્રવેશ કર્યો છે. આ અંતર્ગત શહેરના માર્ગો પર શોભાયાત્રા નીકળી. સમૂહ ચાતુર્માસના મંગલ પ્રવેશ વેળાએ મુખ્યમંત્રી વિજય રૂપાણી ખાસ ઉપસ્થિત રહ્યા હતા અને તેઓએ જય વિજય મહાસતીજીની સ્મૃતિરૂપ સાધર્મિક હેલ્પ પ્રોજેક્ટનું લોન્ચિંગ કર્યું હતું. આ પ્રસંગે સીએમએ જણાવ્યું હતું કે, હું મુખ્યમંત્રી છું અને રહેવાનો છું, મને કોઇ હટાવી શકે તેમ નથી. સીએમ એટલે કોમન મેન સાથે સરખામણી ગણાવી કટાક્ષમાં વાત કરી હતી. પીએમ સામે અનેક વખત કપરાં પડાવ આવ્યા પરંતુ વિરોધીઓ વિરોધ કરતા હતા. પરંતુ બે વર્ષથી જે રીતે સંતો-મહંતોના આશીર્વાદ મળતા રહે છે તે પછી કોની બીક?